CELEX: 62022TN0156
Language: ga
Date: 2022-03-23 00:00:00
Title: Cás T-156/22: Caingean arna tabhairt an 23 Márta 2022 – Hyundai Heavy Industries Holdings v an Coimisiún

23.5.2022   
            
            
               GA
            
            
               Iris Oifigiúil an Aontais Eorpaigh
            
            
               C 207/29
            
         
      Caingean arna tabhairt an 23 Márta 2022 – Hyundai Heavy Industries Holdings v an Coimisiún
      (Cás T-156/22)
      (2022/C 207/59)
      Teanga an cháis: an Béarla
      
         Páirtithe
      
      
         Iarratasóir: Hyundai Heavy Industries Holdings Co. Ltd (Súl, an Chóiré Theas) (ionadaithe: S. Völcker, J. Ruiz Calzado, H. Armengod Suarez, J.-B. Douchy, Dlíodóirí, agus D. Little, Atturnae)
      
         Cosantóir: an Coimisiún Eorpach
      
         An t-ordú atá á lorg
      
      Iarann an t-iarratasóir ar an gCúirt Ghinearálta:
      
                  —
               
               
                  Cinneadh an 13 Eanáir 2022 ón gCoimisiún i gCás M.9343 – Hyundai Heavy Industries Holdings v Daewoo Shipbuilding & Marine Engineering (an Cinneadh) a neamhniú ina iomláine; agus
               
            
                  —
               
               
                  A ordú don Choimisiún a chostais féin a iompar agus costais an iarratasóra sna himeachtaí seo a íoc.
               
            
         Saincheisteanna dlí agus príomhargóintí
      
      Mar thaca leis an gcaingean, maíonn an t-iarratasóir ceithre shaincheist dlí.
      
                  1.
               
               
                  An chéad saincheist dlí lena n-éilítear earráidí dlí maidir le hiarracht an Choimisiúin chun cruthú ceannasachta a léiriú ar bhonn anailís shubstainteach atá dícheangailte ón tástáil dhlíthiúil a airbheartaítear a bheith infheidhme sa Chinneadh.
               
            
                  2.
               
               
                  An dara saincheist dlí lena n-éilítear earráidí dlí agus measúnaithe agus mainneachtain réasúnaíocht leordhóthanach a thabhairt maidir le conclúid an Choimisiúin go mbeadh ceannasacht cruthaithe leis an idirbheart atá faoi chonspóid as a dtiocfadh bac suntasach ar iomaíocht éifeachtach sa mhargadh inmheánach mar gheall ar (a) spleáchas ar úsáid scaireanna den mhargadh mar fhianaise “prima facie” gur cruthaíodh ceannasacht in ainneoin corrlach íseal leanúnach, ró-acmhainne struchtúraí agus tairiscintí neamhrialta, (b) mainneachtain na srianta iomaíocha a chuireann iomaitheoirí i bhfeidhm a aithint agus measúnú lochtach maidir le cineál riachtanach (c) díbhe chumhacht cheannaitheora fhollasach na gcustaiméirí i margadh arb é a shaintréith ró-acmhainn agus tairiscintí neamhrialta le luach ard, (d) mainneachtain a shuíomh conas a bheadh bac suntasach ar iomaíocht éifeachtach sa mhargadh inmheánach mar thoradh ar an idirbheart atá faoi chonspóid, agus (e) measúnú mícheart ar raon na dtorthaí féideartha a bheadh i réim in éagmais an idirbhirt atá faoi chonspóid.
               
            
                  3.
               
               
                  An tríú saincheist dlí lena n-éilítear sárú ar an gceart cosanta agus ar an gceart chun dea-riaracháin mar gheall ar mhainneachtain an Choimisiúin Ráiteas Forlíontach Agóidí a ghlacadh chun an easpa soiléireachta ar phríomhghnéithe an Ráitis Agóidí agus an spleáchas ar fhianaise nach bhfuil áirithe sa Ráiteas Agóidí a leigheas.
               
            
                  4.
               
               
                  An ceathrú saincheist dlí lena n-éilítear sárú ar an dualgas cúraim toisc go raibh cuid mhór d’fhianaise an Ráitis Agóide as dáta faoin am a ghlac an Coimisiún a Chinneadh, agus gur theip air imscrúdú cúramach agus neamhchlaonta a dhéanamh ar na fíorais ba chriticiúla, rud lenar tugadh réamhbhreith ar thoradh an idirbhirt atá faoi chonspóid.